**Az előterjesztést megtárgyalta:**

- Jogi és Társadalmi Kapcsolatok Bizottsága

**E L Ő T E R J E S Z T É S**

**Szombathely Megyei Jogú Város Közgyűlése**

**2018. február 15-i ülésére**

**J E G Y Z Ő I T Á J É K O Z T A T Ó**

**a Polgármesteri Hivatal törvényességi és**

**hatósági munkájáról, a Hivatal tevékenységéről**

Szombathely Megyei Jogú Város Önkormányzata Szervezeti és Működési Szabályzata 23. § (4) bekezdés b) pontja értelmében a jegyző a Közgyűlésen tájékoztatást ad a hatósági munkáról, a törvényesség helyzetéről, és azokról a kihirdetett, vagy hatályba lépett jogszabályokról, melyek az önkormányzat, vagy a hivatal feladatkörét, hatósági hatáskörét érintik, megváltoztatják, illetve új feladatkört állapítanak meg. A Magyarország helyi önkormányzatairól szóló 2011. évi CLXXXIX. törvény (Mötv.) 81. § (3) bekezdés f) pontja alapján a jegyző évente beszámol a képviselő-testületnek a hivatal tevékenységéről. A testület a hatósági és törvényességi tájékoztató keretében a hivatal tevékenységéről folyamatosan értesül, ezért ezen tájékoztató az SZMSZ-ben foglaltakon túl a Mötv. előírásainak történő megfelelést is szolgálja. E kötelezettségeknek eleget téve a Polgármesteri Hivatal belső szervezeti egységeinek vezetőivel áttekintettük a hatósági munkát és a hivatal működését, melynek eredményeiről az alábbiakban tájékoztatom a Tisztelt Közgyűlést:

A **Jogi, Képviselői és Hatósági Osztály** vezetője az alábbi tájékoztatást adta az osztály munkájáról és az osztály munkáját érintő jogszabályi változásokról:

2018. január 1. napjával hatályba lépett az általános közigazgatási rendtartásról szóló 2016. évi CL. törvény (a továbbiakban Ákr.), mely hatályon kívül helyezte a korábbi eljárási törvényt, a közigazgatási hatósági eljárás és szolgáltatás általános szabályairól szóló 2004. évi CXL. törvényt.

Az új eljárási törvénnyel a szabályozás átalakult, egyes eljárási kérdések az ágazati jogszabályokban kerültek rögzítésre.

Az Ákr. hatályba lépésével a közigazgatási döntések végrehajtásának foganatosítása a Nemzeti Adó- és Vámhivatalhoz került át.

Ezzel párhuzamosan, a hatósági eljárásokat érintően változott a polgári perrendtartás szabályozása is. 2018. január 1. napjával hatályba lépett a polgári perrendtartásról szóló 2016. évi CXXX. törvény, valamint a közigazgatási perrendtartásról szóló 2017. évi I. törvény is.

Megjelent az igazságügyi miniszter 21/2017. (XII.22) IM rendelete a polgári perben és a közigazgatási bírósági eljárásban alkalmazandó nyomtatványokról.

2018. január 1. napjától hatályos az elektronikus ügyintézés és a bizalmi szolgáltatások általános szabályairól szóló 2015. évi CCXXII. törvény, amely alapján a törvényben meghatározott személyekkel és hatóságokkal a Polgármesteri Hivatal elektronikus úton tartja a kapcsolatot.

Az új eljárási törvény, az Ákr., valamint az új perrendszabályozás miatt szinte valamennyi, a Jogi, Képviselői és Hatósági Osztály munkáját és feladatkörét érintő jogszabály módosult január 1. napjával.

2018. január 1. napjával a hagyatéki eljárást érintően:

* módosult a hagyatéki eljárásról szóló 2010. évi XXXVIII. törvény,
* módosult a hagyatéki eljárás egyes cselekményeiről szóló 29/2010. (XII.31.) KIM rendelet,
* módosult a bíróságon kezelt letétekről szóló 27/2003. (VII.2.) IM rendelet

birtokvédelmi eljárásra vonatkozóan:

* módosult a jegyző hatáskörébe tartozó birtokvédelmi eljárásról szóló 17/2015. (II.16.) Korm. rendelet

hirdetmények esetében

* módosult az elővásárlási és előhaszonbérleti jog gyakorlása érdekében az adás-vételi és a haszonbérleti szerződés hirdetményi úton történő közlésére vonatkozó eljárási szabályokról szóló 474/2013. (XII.12.) Korm. rendelet,

Módosult a szolgáltatási tevékenység megkezdésének és folytatásának általános szabályairól szóló 2009. évi LXXVI. törvény.

ingatlanközvetítői névjegyzék esetében:

* módosult a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény,
* hatályon kívül helyezte a korábbi szabályozást és új rendelet került kiadásra: 499/2017. (XII.29.) Korm. rendelet a társasházkezelő, az ingatlankezelő, az ingatlanközvetítő, valamint az ingatlanvagyon-értékelő és –közvetítő szolgáltató tevékenység üzletszerűen történő végzésének feltételeiről és nyilvántartásba vétel részletes szabályairól

kereskedelmi tevékenység bejelentése, működési engedély esetében:

* módosult a kereskedelemről szóló 2005. évi CLXIV. törvény,
* módosult a kereskedelmi tevékenységek végzésének feltételeiről szóló 210/2009. (IX.29.) Korm. rendelet,
* módosult a vásárokról, a piacokról és a bevásárlóközpontokról szóló 55/2009. (III.23.) Korm. rendelet,

szálláshely üzemeltetési engedély esetében:

* módosult a nem üzleti célú közösségi, szabadidős szálláshely szolgáltatásról szóló 173/2003. (X.28.) Korm. rendelet

telepengedély kérelem esetében:

* módosult a telepengedély, illetve a telep létesítésének bejelentése alapján gyakorolható egyes termelő és egyes szolgáltató tevékenységekről, valamint a telepengedélyezés rendjéről és a bejelentés szabályairól szóló 57/25013. (II.28.) Korm. rendelet,

rendezvénytartási engedély esetében:

* módosult a zenés, táncos rendezvények működésének biztonságosabbá tételéről szóló 23/2011. (III.8.) Korm. rendelet

állattartási, állatvédelmi ügyek esetén:

* módosult az állatok védelméről és kíméletéről szóló 1998. évi XXVIII. törvény,
* módosult a 3/2001. (II.23.) KöM-FVM-NköM-BM együttes rendelet az állatkert és állatotthon létesítésének, működésének és fenntartásának részletes szabályairól,
* módosult a kedvtelésből tartott állatok tartásáról és forgalmazásáról szóló 41/201. (II.26.) Korm. rendelet,
* a mezőgazdasági haszonállatok tartásának állatvédelmi szabályairól szóló 32/1999. (III.31.) FVM rendelet,
* a méhállományok védelméről és a mézelő méhek egyes betegségeinek megelőzéséről és leküzdéséről szóló 70/2003. (VI.27.) FVM rendelet

földhaszonbérleti szerződések esetén:

* módosult a mező- és erdőgazdálkodási földek forgalmáról szóló 2013. évi CXXII. törvénnyel összefüggő egyes rendelkezésekről és átmeneti szabályokról szóló 2013. évi CCXII. törvény

belterületi növényvédelem esetén:

* módosult a parlagfű elleni közérdekű védekezés végrehajtásának, valamint az állami, illetve a közérdekű védekezés költségei megállapításának és igénylésének részletes szabályairól szóló 221/2008. (VIII.30.) Korm. rendelet,

vadkár ügyintézés esetén:

* módosult a vad védelméről, a vadgazdálkodásról, valamint a vadászatról szóló 1996. évi LV. törvény

talált tárgyakkal kapcsolatos eljárás - talált tárgyak értékesítése:

* módosult a bírósági végrehajtásról szóló 1994. évi LIII. törvény
* új jogszabály az adóhatóság által foganatosítandó végrehajtási eljárásokról szóló 2017. évi CLII. törvény

társasházak törvényességi felügyelete esetén:

* módosult a társasházakról szóló 2003. évi CXXXIII. törvény

anyakönyvi igazgatásban:

* módosult az anyakönyvi eljárásról szóló 2010. évi I. törvény
* módosult a magyar állampolgárságról szóló 1993. évi LV. törvény,
* új szabályozás jelent meg az anyakönyviezési feladatok ellátásának részletes szabályairól szóló 429/2017. (XII.20.) kormányrendelet, a korábbi szabályozás hatályon kívül helyezésre került.

Egyéb jogszabályok:

* 2017. évi CLXXIX. törvény a közigazgatási szabályszegések szankcióinak átmeneti szabályozásáról, valamint a közigazgatási eljárásjog reformjával összefüggésben egyes törvények módosításáról és egyes jogszabályok hatályon kívül helyezéséről.
* Az igazságügyi miniszter 18/2017. (XII.15.) IM rendelete a hatósági letétről, valamint a közigazgatási hatósági eljárás során zár alá vett vagy lefoglalt dolgok tárolásáról és értékesítéséről.
* Az igazságügyi miniszter 23/2017. (XII.22.) IM rendelete a közigazgatási hatósági eljárásban közreműködő tolmácsok és jelnyelvi tolmácsok díjazásának szabályairól.
* A Kormány 469/2017. (XII.28.) Korm. rendelet az eljárási költségekről, az iratbetekintéssel összefüggő költségtérítésről, a költségek megfizetéséről, valamint a költségmentességről.

A **Jogi Iroda** elvégzi az Önkormányzat és a Polgármesteri Hivatal által kötött valamennyi szerződés jogi kontrollját a vonatkozó belső utasításoknak megfelelően. A 2017.12.01.-2018.01.31. közötti időszakban 214 szerződés jogi kontrolljára került sor, az alábbi havi bontásban:

2017.12.01.- 2017.12.31.: 106 szerződés;

2018.01.01.- 2018.01.31.: 108 szerződés.

Az Iroda nyilvántartja a hatályos rendeleteket, gondoskodik azok kihirdetéséről. A 2017. december 14-i Közgyűlésen elfogadott rendeletek az alábbi időpontokban kerültek kihirdetésre:

2017. december 20. napján kihirdetésre kerültek:

* Szombathely Megyei Jogú Város Önkormányzata Közgyűlésének **24/2017. (X.26.)** önkormányzati rendelete az önkormányzat 2017. évi költségvetéséről szóló 4/2017. (III.7.) önkormányzati rendelet módosításáról – hatályba lépett: 2017. december 21-én;
* Szombathely Megyei Jogú Város Önkormányzata Közgyűlésének **25/2017. (X.31.)** önkormányzati rendelete az önkormányzat 2018. évi átmeneti gazdálkodásáról – hatályba lépett: 2018. január 1-jén;
* Szombathely Megyei Jogú Város Önkormányzata Közgyűlésének **26/2017. (X.31.)** önkormányzati rendelete a településkép védelméről – hatályba lépett: 2018. január 1-jén.
* Szombathely Megyei Jogú Város Önkormányzata Közgyűlésének **27/2017. (XI.2.)** önkormányzati rendelete egyes önkormányzati rendeletek módosításáról – hatályba lépett: 2018. január 1-jén;
* Szombathely Megyei Jogú Város Önkormányzata Közgyűlésének **28/2017. (XI.2.)** önkormányzati rendelete a helyi népszavazás kezdeményezéséhez szükséges választópolgárok számáról – hatályba lépett: 2017. december 21-én.

A rendeleteket a jogszabályi előírásoknak megfelelően megküldtük a Vas Megyei Kormányhivatalnak, illetve gondoskodtunk a fenti rendeleteknek és a fenti rendeletek által módosított további rendeleteknek a www.szombathely.hu honlapra és a Nemzeti Jogszabálytárba történő feltöltéséről. Továbbá a lakosság értesítése a rendeletek kihirdetéséről az önkormányzati hetilap és a Városi TV útján megtörtént.

A 2017. december 14-i Közgyűlésen hozott normatív határozatok, valamint az ülés jegyzőkönyve is megküldésre, illetve a nyilvános ülést illetően kihirdetésre és a honlapra feltöltésre kerültek.

Az osztály elkészítette a Polgármesteri Hivatal 2017.01.01.-2017.12.31. közötti iktatókönyvek szerinti hivatali statisztikáját:

|  |
| --- |
| **Iktatókönyvek szerinti hivatali statisztika** |
| A vizsgált időszak: 2017.01.01-2017.12.31 |

|  |  |  |  |  |  |  |
| --- | --- | --- | --- | --- | --- | --- |
| **Név** | **Főszám** | **Alszám** | **Összesen** | **Végzés/**  **Határozat/** | **Jogorvoslat** | **II.fokú hat. elbírálása** |
| **Adókivetési iroda** | **14043** | **25920** | **39963** | **21858** | **0** |  |
| **Adóvégrehajtási iroda** | **3108** | **6205** | **9313** | **1342** | **2** | 1 jóváhagyó  1 új eljárás |
| **Általános Hatósági Iroda** | **4830** | **25875** | **30705** | **3634** | **4** | 1jóváhagyó  2 megvált.  1 új eljárás |
| Külön nyilvántartás | külön nyilvántartás: **4099** (akvi. kivonatok) | | | | | |
| **Jogi és Képviselői O.** | **114** | **4152** | **4266** | **0** | 0 |  |
| **Építési Iroda** | **1658** | **6786** | **8444** | **2854** | **17** | 6 jóváhagyó  8 megvált.  3 új eljárás |
| **Belső Ellenőrzési Iroda** | **26** | **346** | **372** | **0** | 0 |  |
| **Beruházási Iroda** | **302** | **5140** | **5442** | **0** | 0 |  |
| **Köznevelési Iroda** | **782** | **2247** | **3029** | **10** | 0 |  |
| **Eü.,Kult., Koordinációs Iroda** | **808** | **4013** | **4821** | **677** | 0 |  |
| **Lakás és Szociálpolitikai Iroda** | **6440** | **29458** | **35898** | **10622** | **3** | 3 jóváhagyó |
| **Közgazdasági O.** | **51** | **1255** | **1306** | **0** | 0 |  |
| **Informatikai, Gondnoksági Kabinet** | **346** | **4971** | **5317** | **48** | 0 |  |
| **PM Kabinet** | **141** | **1828** | **1969** | **0** | 0 |  |
| **Főépítészi Iroda** | **266** | **715** | **981** | **0** | 0 |  |
| **Közbeszerzési Iroda** | **98** | **5131** | **5229** | **0** | 0 |  |
| **Vagyongazdálkodási Iroda** | **282** | **2778** | **3060** | **0** | 0 |  |
| **Városfejlesztési Kabinet** | **93** | **4695** | **4788** | **0** | 0 |  |
| **Választás** | **5** | **25** | **30** | **1** | 0 |  |
| **Városüzemeltetési Osztály** | **2325** | **9379** | **11704** | **535** | 0 |  |
| **Összesen:** | **35718** | **140.919** | **176.637** | **41.581** | **26** | 11 jóváhagyó  10 megvált.  4 új eljárás  1 megsemm. |

**Mindösszesen: 176.637** *iktatott irat* + *külön nyilvántartásban* **4099** db .

*Kormányhivatalnak jelentett döntések*: **51.141** *(****41581*** *db határozatként iktatott +* ***569*** *db hatósági szerződés +* ***1.257*** *db hatósági bizonyítvány (építési iroda) + határozatnak minősülő (általános hatóság: akvi kivonatok) irat =* ***6.057*** *db +* ***218*** *db igazolás a boltnyitás nyilvántartásba vételéről,+* ***1.459*** *db végrehajtási intézkedés amely az iktatott ügyiratok között ugyan szerepel, de nem döntésként került rögzítésre, viszont a Korm. Hivatal útmutatója/állásfoglalása alapján döntésnek minősül)*

Az **Általános Hatósági Irodához** tartozó Ügyfélszolgálat munkájáról az alábbiakban számolok be. A 2017.12.01.-2018.01.31. közötti időszakban az ügyfelek az alábbi ügyekben fordultak az Ügyfélszolgálathoz:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Hónap | Általános információk | Szociális ügyek | Lakás-ügyek | Adó-ügyek | Kommun. ügyek | Keresked. ügyek | Erzsébet utalvány | Szt. Márton kártya |
| dec. | 452 | 509 | 311 | 247 | 34 | 207 | 21 | 54 |
| jan. | 811 | 1082 | 609 | 520 | 50 | 191 | 1 | 65 |

Az Ügyfélszolgálathoz ezen kívül e-mailen és telefonon is érkeznek megkeresések, bejelentések, illetve kérnek az ügyfelek tájékoztatást. Ennek számadata az alábbiak szerint alakult:

|  |  |  |
| --- | --- | --- |
| Hónap | e-mail | telefon |
| 2017. december | 280 | 140 |
| 2018. január | 328 | 149 |

A **Közgazdasági és Adó Osztály** vezetője az alábbi tájékoztatást adta az osztály munkájáról:

Az általános közigazgatási rendtartásról szóló 2016. évi CL. törvény (továbbiakban: Ákr.) 2018. január 1. napi hatálybalépésével összefüggésben szükségessé vált az adóigazgatás újraszabályozása. 2018. január 1. napján lépett hatályba az adóigazgatási rendtartásról szóló 2017. évi CLI. törvény (továbbiakban: Air.), az adózás rendjéről szóló 2017. évi CL. törvény (továbbiakban: Art.) és az adóhatóság által foganatosítandó végrehajtási eljárásokról szóló 2017. évi CLIII. törvény (továbbiakban: Avt.). A törvényi szintű szabályozást nem igénylő, ezért az Air-be, illetve az Art-be be nem épített, rendeleti szintű szabályozást igénylő részletes eljárási szabályokat igénylő részletes eljárási szabályokat az adóigazgatási eljárás részletszabályairól szóló 465/2017. (XII.28.) Korm. rendelet rendezi. Az új szabályozásokkal a jogalkotó célja az átlátható, közérthető és könnyen követhető szabályozási környezet megteremtése, továbbá az adóhatóság szolgáltató jellegének erősítése, az önkéntes jogkövetés elősegítése, az adózók adminisztrációs terheinek csökkentése.

Az Air. szabályozza az általános eljárási szabályokat az adóhatóság és az adózó viszonylatában, tekintettel arra, hogy az adóigazgatási eljárás az Ákr. hatálya alól kivett eljárásnak minősül. Az Air. tartalmazza különösen a képviseletre, az ügyintézési határidőre, az adóhatósági döntésekre, az ellenőrzésre és a jogorvoslatra vonatkozó rendelkezéseket. Az Art. az adóztatást biztosító adóigazgatási szabályokat tartalmazza, különösen az egyes adókötelezettségek (bevallás, befizetés, adatszolgáltatás, nyilvántartás, bizonylatolás stb.), valamint az egyes adóigazgatási eljárások és az adókötelezettségek elmulasztása esetén alkalmazandó szankciók is e törvényben jelennek meg. A Kormányrendelet olyan törvényi szintet nem igénylő részletszabályokat tartalmaz, amelyek a törvényi rendelkezések kiegészítését, pontosítását szolgálják, továbbá összefoglalóan szabályozza az eddig széttagoltan, több miniszteri rendeletben szabályozott részletszabályokat, amelynek eredményeként az adóeljárást szabályozó rendeletek száma csökkent.

A helyi adókról szóló 1990. évi C. törvény (továbbiakban: Htv.) 2018. évi módosítása értelmében az állami adóhatóság a cégbíróság útján a létrejött cégről beérkezett adatokat elektronikus úton megküldi a cég székhelye szerinti önkormányzati adóhatóság részére. Ezért az adózót nem terheli a továbbiakban külön bejelentkezési kötelezettség a székhelye szerinti önkormányzati adóhatósághoz a helyi iparűzési adóban, illetve az idegenforgalmi adóban. Új előírásként rögzíti 2018. január 1. naptól a Htv., hogy a helyi adó ügyben az az önkormányzati adóhatóság jár el első fokon, amely önkormányzat a helyi adót bevezette. 2018. évtől megváltozott a civil szervezetek illetve a sportvállalkozások nettó árbevétel számítása a helyi iparűzési adó vonatkozásában. Az építményadó tárgyi hatálya kiegészült a településkép védelméről szóló 2016. évi LXXIV. törvény szerinti reklámhordozókkal. Az Art. módosítása értelmében építményadó esetében a korábbi adóbevallás helyett 2018. évtől adatbejelentési nyomtatványon kell az adókötelezettséggel kapcsolatos változásokat teljesíteni.

A gépjárműadóról szóló 1991. évi LXXXII. törvény (továbbiakban. Gjt.) 2018. január 1. naptól hatályba lépő módosítása értelmében a Gjt. szabályozza az önkormányzati adóhatóság gépjármű adóztatással összefüggő hatásköri, illetve illetékességi szabályát az adózás rendjéről szóló törvény helyett. A 2018. január 1-jét követően induló eljárásokban az elsőfokú adóhatóság az új adókivető határozatában már az anyagi törvényre alapozza eljárási jogosultságát. További változás, hogy az önkormányzati adóhatóságnak az adóévi adó fizetése alóli mentességről nem kell határozatot hoznia, de a mentesség tényét az adónyilvántartásában rögzítenie kell. 2018-tól új adómentesség adóhatóság általi megállapításához az adóalanynak – a korábbi adóbevallás helyett, az Art. kivetéses adózás kapcsán megváltozott terminológiájára tekintettel – adatbejelentést kell tennie.

2018. január 01-jétől az *adó-végrehajtási tevékenységet* érintő változás, hogy az adózás rendjéről szóló 2003. évi XCII. törvény 2017. december 31.-i hatályon kívül helyezését követően az adóhatóság a végrehajtási tevékenységét a 2018. január 01-jétől hatályos, az adóhatóság által foganatosítandó végrehajtási eljárásokról szóló 2017. évi CLIII. törvény rendelkezései alapján végzi.

Az általános közigazgatási rendtartásról szóló 2016. évi CL. törvény (Ákr.) 2018. január 01-jétől hatályos, a végrehajtást érintő rendelkezései szerint az e törvény előírásai alapján meghozott döntések végrehajtását – ha törvény, kormányrendelet, önkormányzati hatósági ügyben helyi önkormányzati rendelet másként nem rendelkezik – az állami adóhatóság foganatosítja. Ezen rendelkezést a törvény hatálybalépésekor folyamatban lévő ügyekben is alkalmazni kell. A törvényi változás érinti az önkormányzati adóhatóságok adók módjára behajtandó köztartozásokkal kapcsolatos hatáskörét, ami a gyakorlatban azt jelenti, hogy a törvény hatálybalépésekor az előttük folyamatban lévő és az Ákr. végrehajtási rendelkezései alá tartozó adók módjára behajtandó köztartozásokkal kapcsolatos ügyeket a hatáskörrel rendelkező állami adóhatóságnak át kell adni. Az átadandó ügyek – amelyek túlnyomórészt a rendőri szervek által kiszabott közigazgatási bírságokból tevődnek össze – rendezése és a NAV-hoz történő átadása folyamatban van.

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| |  |  |  | | --- | --- | --- | | **Számlák megnevezése** | **2017. évi eredeti előirányzat** | **2017. december 31-ig befolyt** | | iparűzési adó | 8 150 000 000 Ft | 8 231 655 895 Ft | | építményadó | 1 272 000 000 Ft | 1 219 226 289 Ft | | gépjárműadó | 250 000 000 Ft | 268 580 802 Ft | |

A befolyt tételek a végrehajtással beszedett összegekkel együtt értendők. Megállapítható, hogy összességében túlteljesítés történt. Az építményadó számlán mutatkozó elmaradás az felszámolás alá került vállalkozások tárgyévi építményadó előírásaiból, az áthúzódó részletfizetési kedvezményekből, valamint az elrendelt, de szintén a következő adóévre áthúzódó végrehajtási eljárások tárgyévben még meg nem térült építményadó hátralékaiból tevődik össze.

Az **Egészségügyi és Közszolgálati Osztály** vezetője a ***Lakás és Szociális Iroda*** munkájáról az alábbi tájékoztatást adta:

2017.december 14. naptól 2018. január 31. napjáig az Irodára hatósági ügyekben beérkezett kérelmek száma az alábbiak szerint alakult:

A gyermekek védelméről és a gyámügyi igazgatásról szóló 1997. évi törvény alapján rendszeres gyermekvédelmi kedvezmény megállapítására vonatkozó kérelmek száma: 91 db volt.

A települési támogatás keretében nyújtott ellátások és a szociális szolgáltatások helyi szabályzásáról szóló Szombathely Megyei Jogú Város Önkormányzata Közgyűlésének 8/2015. (II. 27.) önkormányzati rendelete által szabályozott támogatások:

* átmeneti támogatás megállapítása iránti kérelmek száma: 455 db
* rendkívüli szociális krízishelyzetre tekintettel nyújtott támogatás: 219 db
* fűtési támogatás: 57 db
* a gyógyszer- és gyógyászati segédeszköz kiadások viseléséhez nyújtott rendszeres települési támogatás: 33 db
* önkormányzati tulajdonú lakásban lakók lakbértámogatása: 190 db
* nem önkormányzati lakásban lakók lakbértámogatása: 120 db

A kérelmek elbírálása mellett az ügyintézők - az önkormányzati rendeletek által előírt, illetve más hatóságok általi megkeresésre – helyszíni környezettanulmányt végeznek.

A hatósági ügyekben a jogszabályban előírt ügyintézési határidőt az irodán sikerült betartani.

A **Városfejlesztési Kabinet** vezetője az osztály feladatairól és futó projektjeiről az alábbi tájékoztatást adta:

A **Modern Városok Program** keretében a tavalyi év végén 3 további fejlesztés esetében került sor a támogatási szerződés aláírására:

* A szombathelyi Gothard-kastély felújításának és hasznosításának előkészítése,
* Szent Márton Lovas, Sport Hagyományőrző és Rendezvényközpont tervezése, megvalósíthatóságának előkészítése,
* A szombathelyi Késmárk utcai teniszcentrum fejlesztése.

A program további elemeivel kapcsolatosan folyamatos az előkészítési és adatszolgáltatási feladatok ellátása, valamint az ehhez kapcsolódó egyeztetések az érintett minisztériumokkal és az egyes fejlesztések projektgazdáival.

A Modern Városok Program keretében korábban megkötött támogatási szerződések, valamint a **26 TOP projekt** és a **2 nemzetközi projekt** előkészítése és végrehajtása folyamatos.

A Terület- és Településfejlesztési Program (TOP) támogatási rendszeréhez 2017. december 18-án benyújtásra került a „*Schrammel Imre életművének méltó helyen történő elhelyezése Szombathelyen”* című pályázat, amelynek elbírálása a Magyar Államkincstár és a Nemzetgazdasági Minisztérium részéről folyamatban van.

Az önkormányzat által korábban megvalósított, jelenleg **fenntartási szakaszban lévő projektek**kel kapcsolatos feladatellátás folyamatos, amelynek keretében a Kabinet elkészítette az időszakban esedékes éves fenntartási jelentéseket, valamint folyamatosan részt vesz az aktuális helyszíni ellenőrzéseken és az azok nyomán keletkező feladatellátásban.

Az **Építési Iroda** vezetője az alábbi tájékoztatást adta az iroda munkájáról:

Az iroda általános építésügyi hatóságként látja el az elsőfokú építésügyi hatósági feladatokat a megyeszékhelyen, valamint 39 környező településen. Kérelemre lefolytatja az engedélyezési eljárásokat, hatósági bizonyítványokat állít ki, valamint teljesíti a szakhatósági és egyéb szervi megkereséseket. Az irodára érkező ügyfeleknek tájékoztatást nyújt, illetve a hatósági rendeletek által előírt, és más hatóságok általi megkeresésre, helyszíni szemléken vesz részt.

A hatósági ügyekben a jogszabályban előírt ügyintézési határidőt az Iroda betartotta.

2018. január 1-jétől módosultak az építési jogszabályok:

1. Papír alapon kérelem már nem terjeszthető elő:

A közigazgatásban az elektronikus ügyintézés általánossá tétele kiemelt cél. A 2018. év ebben is jelentős előrelépést jelent, bár az építésügyben az elektronikus ügyintézés már előrehaladottnak volt tekinthető az [ÉTDR](https://epitesijog.hu/1219-4-2-3-az-epitteto-es-az-etdr-engedely-iranti-kerelem) és az [elektronikus építési napló](https://epitesijog.hu/166-az-epitesi-naplo) bevezetésével. Ugyanakkor az elektronikus ügyintés kiterjesztése egyben azt is jelenti, hogy az építésügyi eljárásban korábban még megengedett volt papír alapon a kérelem előterjesztése, azonban 2018. január 1. napjától ez a lehetőség megszűnt. Az építésügyi és építésfelügyeleti hatósági eljárásokról és ellenőrzésekről, valamint az építésügyi hatósági szolgáltatásról szóló 312/2012. (XI. 8) Korm. rendelet (Eljárási kódex) módosításaiban hatályon kívül helyezésre került minden olyan előírás, amely megengedte a kérelem papír alapon történő benyújtását. 2018. évtől csak az ÉTDR rendszer használatával, illetve személyesen elektronikus adathordozón benyújtott elektronikus levelében (az ÉTDR által biztosított elektronikus formanyomtatvány segítségével) lehetséges [457/2017. (XII. 28.) Korm. rend**.** 412. §; 312/2012. (XI. 8.) Korm. rend. 2. §; 312/2012. (XI. 8.) Korm. rend. 8. § (1) bek.].

2. Az eljárási illeték megfizetését a kérelem benyújtásakor igazolni kell:

A hatósági eljárások egyik legszembetűnőbb változása az ügyintézési határidők további rövidítése. Mind az [Ákr.](https://epitesijog.hu/2131-hatalyba-lepett-az-akr), mind az Eljárási kódex e tekintetben ügyfélbarátabb előírásokat határoz meg, ugyanakkor az ügyfeleket tudatosabb és előkészítettebb ügyintézésre ösztönzi. Ennek oka, hogy az ügyfél hatékony közreműködése nélkül a szoros ügyintézési határidők aligha lennének tarthatók. Az előkészítettebb kérelem összeállítása – és a kevesebb hiánypótlás – érdekében az Eljárási kódexben minden eljárásban kötelező előírásként került meghatározásra, hogy a kérelem benyújtásakor (azzal egyidejűleg) szükséges az eljárási illeték, vagy igazgatási szolgáltatási díj megfizetéséről szóló igazolást csatolni, bemutatni. Ezzel az igazolás kvázi a kérelem kötelező elemeként (előfeltételeként) értelmezhető, amelynek hiányában a kérelmet az építésügyi hatóság köteles visszautasítani az Ákr. rendelkezéseinek megfelelően. Az egyes engedélyezési eljárásoknál az eljárási illeték befizetésének igazolása már korábban is szerepelt, de a módosított szövegben hangsúlyosabbá vált, és a hatósági eljárások közös szabályai között is rögzítésre került [457/2017. (XII. 28.) Korm. rend**.** 410. § (3) bek.; 312/2012. (XI. 8.) Korm. rend. 7. § (3) bek.; 2016. évi CL. tv. 46. § (1) bek.].

A települési önkormányzat polgármestere településképi véleményét eddig is be kellett csatolni az építési, valamint a fennmaradási engedély iránti kérelemhez, azonban az Eljárási kódex hatályos rendelkezése szerint olyan településképi véleményt kell becsatolni, amely az építési tevékenységet engedélyezésre javasolta, Ez egyértelműsíti a hatóság eljárási lehetőségét, mert ha nincs ilyen tartalmú településképi vélemény, akkor az engedély iránti kérelem az Ákr. alapján visszautasítható. Ehhez hasonlóan – amennyiben szükséges – olyan építészeti-műszaki tervtanácsi szakmai véleményt kell mellékelnie az építtetőnek, amely a tervdokumentációt engedélyezésre ajánlotta [457/2017. (XII. 28.) Korm. rend**.** 410. § (8) bek., 410. § (16) bek.; 312/2012. (XI. 8.) Korm. rend. 17. § (6) bek., 42. § (4) bek.; 2016. évi CL. tv. 46. § (1) bek.].

3. Tovább rövidülő ügyintézési határidők:

A közigazgatás bürokráciacsökkentésének egyik legmarkánsabb eleme évek óta az ügyintézési határidők folyamatos csökkentése. A hatályba lépett új építésügyi előírások között sincs ez másként, és az Ákr. szabályaival együtt értelmezve elmondható, hogy újra jelentősen rövidülnek az ügyintézési határidők. Az építésügyi hatósági (kérelemre induló) eljárásokban, jogszabály eltérő rendelkezése hiányában, az ügyintézési határidő 25 napos lesz, míg azokban az eljárásokban ahol szakhatósági közreműködés is szükséges 35 napos. Az építésrendészeti eljárás ügyintézési határideje pedig 50 nap.  
  
További változás az is, hogy az Ákr. szabályai szerint ezen időtartamba szinte valamennyi eljárási cselekmény beleszámítandó [457/2017. (XII. 28.) Korm. rend**.**410. § (6) bek.; 312/2012. (XI. 8.) Korm. rend. 14/A. §; 2016. évi CL. 50. § (5) bek.].  
  
4. A szakhatóságok közreműködésének előírásai új kormányrendeletben:

Fontos változás, hogy a szakhatóságok bevonásának előírásai és ügyintézési határidőik meghatározása részben hatályon kívül helyezésre került az Eljárási kódexből. Ennek oka, hogy ezen előírásokat új kormányrendeletben találhatjuk: az egyes közérdeken alapuló kényszerítő indok alapján eljáró szakhatóságok kijelöléséről szóló 531/2017. (XII. 29.) Korm. rendeletben (Szakhatósági rendelet). A Szakhatósági rendeletben találhatók meg a szakhatóságok bevonásának feltételei és a szakhatóságok kijelölése is, az eljárásra vonatkozó ügyintézési határidővel egyetemben [457/2017. (XII. 28.) Korm. rend**.** 412. §, 413. §, 312/2012. (XI. 8.) Korm. rend. 12-13. §].A Szakhatósági rendelet részletes előírásairól szóló tájékoztató „ [A szakhatóságokat kijelölő jogszabály: 531/2017. (XII. 29.) Korm. rendelet](https://epitesijog.hu/2136-a-szakhatosagokat-kijell-jogszabaly-531-2017-xii-29-korm-rendelet) ” címszó alatt érhető el.

5. Az Ákr. miatti technikai módosítások:

A fent kiemelt változásokon túl még számos módosítást találunk az Eljárási kódexben, amelyek célja az [Ákr.](https://epitesijog.hu/2131-hatalyba-lepett-az-akr)-ben meghatározott új szabályokkal, fogalmakkal való összhang megteremtése. Az Eljárási kódexen így például átvezetésre került a jogerő fogalma helyett a döntések véglegessége, egységesen pontosításra kerülnek a helyszíni szemle részletszabályai, és szintén az Ákr-el és az elektronikus ügyintézés szabályaival összhangba módosításra került az eljárás megindításáról szóló értesítések tartalma is [457/2017. (XII. 28.) Korm. rend. 410-413. §].

A **Városüzemeltetési Osztály** vezetője az alábbi tájékoztatást adta az osztály tevékenységéről:

A **Közbeszerzési Iroda** munkáját az elektronikus közbeszerzés részletes szabályairól szóló **424/2017.(XII.19.) Korm. rendelet** 2018. január 1. napjával történő hatályba lépése érinti.

2018. április 15. napjától a közbeszerzési eljárásban és a koncessziós beszerzési eljárásban, továbbá a tervpályázati eljárásban az ajánlatkérő és a gazdasági szereplők között a kommunikáció elektronikus úton, az elektronikus közbeszerzési rendszeren (EKR) keresztül történik. Az EKR rendszer a Miniszterelnökség által üzemeltetett központi közbeszerzési nyilvántartás és a közbeszerzési eljárások elektronikus lebonyolítását támogató informatikai rendszer.

A Kormányrendelet értelmében önkormányzatunk, polgármesteri hivatalunk, mint ajánlatkérő 2018. március 1. napjáig az EKR –ben köteles az arra jogosult személy részéről a szervezet regisztrációját kezdeményezni.

Ajánlatkérőnek közbeszerzési szabályzatában meg kell határoznia az ajánlatkérő nevében eljáró, az EKR-ben történő regisztrációra jogosultak körét, valamint az ajánlatkérő nevében az EKR alkalmazására vonatkozó jogosultságok gyakorlásának rendjét.

2018. árpilis 15. napjától csak a Közbeszerzési Hatóság által jóváhagyott regisztrációval rendelkező ajánlatkérők indíthatnak közbeszerzési eljárást.

Az előző Közgyűlés óta eltelt időszakban az iroda folyamatosan közreműködik a TOP pályázatok támogatási szerződésének közbeszerzési tervének összeállításában, a határidők ütemezésében. A Városüzemeltetési Osztály versenyszabályzat alapján történő beszerzéseinek ajánlati felhívásai, szerződései szerkesztését végzi. Heti rendszerességgel előkészíti a Közbeszerzési Bíráló Bizottság előterjesztéseit.

A folyamatban lévő közbeszerzési eljárásokat és azok stádiumait az alábbi táblázat tartalmazza.

|  |  |  |
| --- | --- | --- |
|  | **Eljárás megnevezése** | **Állapot** |
| 1. | TOP Új Egészségügyi Alapellátó központ kialakítás építési munkái | Döntés az eljárás eredménytelenségéről:2018.01.24. |
| 2. | Szent Márton városkártya és portálrendszer kialakítása | Szerződéskötés: 2017.12.29. |
| 3. | TOP Szociális alapszolgáltatások fejlesztése | Ajánlatok értékelése folyamatban |
| 4. | TOP Óvodák fejlesztése | Ajánlattételi határidő: 2018.01.25.  Ajánlatok értékelése folyamatban |
| 5. | TOP Szombathely bel- és csapadékvíz védelmi rendszerének | Ajánlattételi határidő: 2018.02.07. |
| 6. | TOP Bölcsődék fejlesztése II. | Ajánlattételi határidő:2018.02.12. |
| 7. | Romkert engedélyes, kiviteli tervek  elkészítése | Ajánlattételi határidő: 2018.01.24.  Ajánlatok értékelése folyamatban |
| 8. | Közvilágítás korszerűsítése | Ajánlattételi határidő:2018.02.12. |
| 9. | Perintparti sétány felújítása | Szerződéskötés: 2018.01.30. |
| 10. | Kilátó Dob utcák felújítása | Szerződéskötés: 2018.01.23. |
| 11. | Ernuszt Kelemen utca járdafelújítás | Szerződéskötés: 2018.01.31 |
| 12. | Brutscher József utca felújítása | Szerződéskötés folyamatban |
| 13. | TOP Szociális városrehabilitáció | Ajánlatok értékelése folyamatbam |

A **Beruházási Iroda** a legutóbbi Közgyűlés óta eltelt időszakban az alábbi feladatokat végezte:

* **TOP-6.1.1-15-SH1-2016-00001 a szombathelyi Északi Iparterület fejlesztése** címűprojekt tervezési munkáival kapcsolatban a piackutatási célú ajánlatok és a hozzájuk kapcsolódó függetlenségi nyilatkozatok beérkeztek. Az in-house ajánlatkérésre nem érkezett be ajánlat, így az eredménytelenül zárult. Új versenyszabályzat szerinti tervbeszerzés került kiírásra a közművek tervezésére vonatkozóan a vízi közművek tervezője beszerzésre került a további közművek beszerzésére vonatkozó eljárás folyamatban van. Az úttervező is beszerzésre került. Az úttervek 2018. január elején beadásra kerültek, engedélyezése folyamatban. A viziközművek engedélyezési tervei elkészültek, február elején kerülnek beadásra a hatósághoz.
* **TOP-6.2.1-15-SH1-2016-00002 Óvodák fejlesztése Szombathelyen** projekt keretében felújításra kerülő óvodák (Aréna, Benczúr, Gazdag Erzsi, Szivárvány, Vadvirág és Mesevár óvoda) engedélyes és kiviteli tervei elkészültek, műszaki ellenőr in-house szerződés keretében beszerzésre került. A kivitelező kiválasztására irányuló közbeszerzési eljárás folyamatban van, jelenleg az eljárásban beérkezett ajánlatok műszaki, szakmai és közbeszerzési értékelése zajlik.
* **TOP-6.2.1-15-SH1-2016-00004 Weöres és Pipitér Óvoda fejlesztése** című projekt keretében felújításra kerülő épületek engedélyes és kiviteli tervei elkészültek, műszaki ellenőr in-house szerződés keretében beszerzésre került. A kivitelezésre vonatkozó első körben indított közbeszerzési eljárás a magas kivitelezői árajánlatok miatt (fedezethiány miatt) eredménytelenül zárult. A második körben a közbeszerzési eljárás eredményesen lezárult, kivitelezési szerződések aláírásra kerültek, a munkaterület átadása kivitelező részére megtörtént. A Pipitér óvoda készültsége 90 %-os a Weöres óvodában a kivitelezés folyamatban van, jelenleg a födémbetonozás zajlik, a befejezés 2018. május 30. napjára várható.
* **TOP-6.2.1-15-SH1-2016-00003 Százszorszép Bölcsőde és Mocorgó Óvoda fejlesztése Szombathelyen** című projekt keretében felújításra kerülő épületek engedélyes és kiviteli tervei elkészültek, műszaki ellenőr in-house szerződés keretében beszerzésre került. A kivitelezési szerződés aláírása megtörtént. 2017. 10. 25-én a munkaterület átadásra került a kivitelezőnek. A kivitelezési munkálatok megkezdődtek. Mocorgó Óvodánál befejeződött a fűtés szerelés, Százszorszép Bölcsődénél folyik a homlokzat és a tetőszigetelés, valamint a fürdőszobák felújítása. A kivitelezési szerződés módosításra került, a kivitelezés végső határideje: 2018. április 30-ra módosult.
* **TOP-6.2.1-15-SH1-2016-00005 Bölcsődei fejlesztések Szombathelyen** című projekt keretében felújításra kerülő épületek kivitelezésére irányuló közbeszerzési eljárás első alakalommal eredménytelenül zárult. A második alaklommal kiírt eljárás keretében a kivitelezői ajánlatok beérkezésének időpontja 2018. február 12.
* **TOP-6.3.1-15-SH1-2016-00001 Szombathely, Szent László király utcai felhagyott iparterület fejlesztése című** projekt keretében kialakításra kerülő vívóakadémia, kereskedelmi egységek, cserkészház, asztalitenisz csarnok és ezekhez tartozó parkolók, közművek engedélyes és kiviteli tervei elkészültek, a műszaki ellenőr és a közbeszerzési tanácsadó beszerzésre került. A közbeszerzési eljárás előkészítése folyamatban van.
* **TOP-6.3.2-15-SH1-2016-00001 a szombathelyi Sportliget fejlesztése című** projekt keretében az épület energetikai korszerűsítésére irányuló engedélyes és kiviteli tervek elkészültek, a szükséges engedélyek rendelkezésre állnak engedélyek. ( Épület építés, a híd, a parkolók és utak kialakítása, a kutak létesítése és a fakivágások engedélyezése.) A közbeszerzés előkészítése folyamatban van.
* **TOP-6.3.3-15-SH1-2016-00001** számú „**Szombathely bel- és csapadékvíz védelmi rendszerének fejlesztése**” című pályázatban szereplő belterületi csapadékvíz elvezető rendszerek engedélyes tervei elkészültek, az engedélyezési eljárások lezárultak, az engedélyek beszerzésre kerültek. A közbeszerzési eljárás folyamatban van, az ajánlatok beérkezésének határideje: 2018. február 7. 10 óra.
* **TOP-6.4.1-15-SH1-2016-00001 számú „Szombathely Megyei Jogú Város kerékpárosbarát fejlesztése”** című pályázatban szereplő közlekedési létesítmények tervezésére a közbeszerzési eljárás folyamatban van, beérkeztek az ajánlatok, hiánypótlás és annak értékelése megtörtént. A tervezési szerződés aláírásra került, az engedélyes és kiviteli tervek készítése folyamatban van. A geodéziai felmérés és a vázlattervek leadásra kerültek. Teljesítés igazolás megküldésre került. Számlát a tervező megküldte. A tervek auditálása megtörtént, a tervek előkészítése a tervzsürire folyamatban van.
* **TOP-6.5.1-15-SH1-2016-00001 Városháza épületének felújítása című** projekt keretében az épület energetikai korszerűsítésére irányuló közbeszerzési eljárás keretében a finanszírozási problémák egyeztetése után a SZMJV Közgyűlésének októberi ülése arról döntött, hogy a Városháza felújítását a TOP projekt keretében nem valósítja meg.
* **TOP-6.5.1-15-SH1-2016-00002 AGORA központ energetikai korszerűsítése című** projekt keretében az épület energetikai korszerűsítésére irányuló kivitelezési munkák folyamatban vannak. A kivitelezés 2018. jan. 23-án 25%-os teljesítéssel került leigazolásra.
* **TOP-6.5.1-15-SH1-2016-00003 Neumann János Általános Iskola felújítása című** projekt keretében az épület energetikai korszerűsítésére irányuló engedélyes és kiviteli tervei elkészültek. A műszaki ellenőr beszerzésére megtörtént. Kivitelezési szerződés aláírásra került. A munkaterület átadása kivitelező részére megtörtént. A kivitelezési munkálatok folyamatban vannak, a készültségi 50 %-nál tart.
* **TOP-6.5.1-15-SH1-2016-00004 Óvodák energetikai korszerűsítése** című projekt keretében a Szombathely, Bem J. u. 33. szám alatti Hétszínvirág Óvoda; a Szombathely, Pázmány P. krt. 26. szám alatti Micimackó + Napsugár Óvoda; továbbá a Szombathely, Margaréta u. 1. szám alatti Margaréta Óvoda energetikai korszerűsítése. Az engedélyes és kiviteli tervek elkészültek. A műszaki ellenőr beszerzésére megtörtént. Kivitelezési szerződés aláírásra került. A munkaterület átadás-átvétel megtörtént mindegyik intézménynél. A Mocorgó Óvodánál és a Százszorszép bölcsődénél a kivitelezési munkák folyamatban vannak. A Margaréta Óvodánál és a Hétszínvirág Óvodánál megkezdték a kivitelezési munkákat. A Margaréta és a Hétszínvirág Óvodáknál kivitelezési szerződés módosítás történt a költségek átcsoportosítása miatt.
* **TOP-6.5.1-15-SH1-2016-00005 Egészségügyi Intézmények Energetikai Korszerűsítése** című projekt keretében a Váci Mihály utca 3. szám alatti, illetve a Jáki u. 35. szám alatti orvosi rendelők energetikai korszerűsítésére irányuló engedélyes és kiviteli tervek elkészültek. A műszaki ellenőr beszerzésére megtörtént. Kivitelezési szerződés aláírásra került. A munkaterület átadás mindkét helyszínen kivitelező részére megtörtént. A kivitelezési munkák folyamatban vannak, a készültségi szint 25 %-nál tart.
* **TOP-6.6.1-15-SH1-2016-00001 Új Egészségügyi Alapellátó Központ kialakítása** című projekt esetében a kivitelező kiválasztására irányuló közbeszerzési eljárás eredménytelenül zárult, tekintettel a magas ajánlati árakra. A kisebb alaprajzi területű épület kialakíthatóságának lehetősége és annak finanszírozhatóságának egyeztetése folyamatban van.
* **TOP-6.6.2-15-SH1-2016-00001 Szociális alapszolgáltatások fejlesztése Szombathelyen** címűprojekt keretében a Barátság utcai idősek klubja, illetve a Kodály Zoltán utcai család és gyermekjóléti szolgálat felújítására, átalakítására irányuló engedélyes és kiviteli tervek elkészültek. A műszaki ellenőr beszerzésre került (Savaria Városfejlesztési Nonprofit Kft. személyében.) A kivitelezésre vonatkozó közbeszerzési eljárás I. körben (az ajánlatok tartalmi hiányosságai miatt) eredménytelenül zárult. Új közbeszerzési eljárás került lefolytatásra, melynek eredményéről 2018. február elején lesz döntés.
* **TOP-6.7.1-15-SH1-2016-00001 Szociális város rehabilitáció II. ütem** című projekt keretében az engedélyek beszerzésre kerültek, a kiviteli tervek elkészültek. Az építési műszaki ellenőrzésére a nyertes Savaria Városfejlesztési Nonprofit Kft-vel a szerződéskötés 2017. szeptember 22. napján megtörtént. A kivitelező kiválasztására a közbeszerzési eljárás lefolytatásra került, mely során az 1. részajánlati körre vonatkozóan az eljárás eredménytelen, a 2. részajánlati körre vonatkozóan eredményes volt. Az újabb eljárás előkészítése folyamatban van.
* **TOP-6.1.3-15-SH1-2016-00001 „Helyi gazdaságfejlesztés” című pályázat keretén belül megvalósítandó „Szombathelyi Vásárcsarnok felújítása”** című projektnél az építési engedély jogerőre emelkedett 2018. január 3. napján. A kiviteli terveket a tervező 2018. január 5. napján a módosított szerződés szerint benyújtotta. A kivitelező beszerzésére vonatkozó közbeszerzési eljárás előkészítése folyamatban van. Az építési műszaki ellenőri feladatok ellátására vonatkozóan a Savaria Városfejlesztési Nonprofit Kft-vel megkötésre került.
* **„Fedett uszoda létesítmény további fejlesztésére és bővítésére** **irányuló tervek és beruházás támogatása”** elnevezésű állami beruházás előkészítését szolgáló projektből a fedett uszoda felújítás befejezésére és családi élményvilág kialakítására vonatkozóan az építési engedély 2017. augusztus 18. napján jogerőre emelkedett. A tendertervet (ajánlati tervet), valamint a munkanemekre bontott tervezői költségvetést a tervező 2017. szeptember 1. napján, határidőben átadta. A kiviteli tervek, a kivitelező beszerzése folyamatban van. A tender tervek ismeretében a közmű rekonstrukció és megújuló energia rendszer kialakításához szükséges építési műszaki ellenőr és kivitelező beszerzésére vonatkozó eljárás előkészítése folyamatban van.
* **TOP-6.1.4-16 „Képtár turisztikai fejlesztése”** című pályázatot a Magyar Államkincstár támogatta, melyről a támogatási döntését megküldte. A projekt 1.200.000.000,- Ft támogatást kapott. Versenyszabályzat szerinti tervező beszerzésre került, a nyertes tervezővel a szerződéskötés 2017. december 29-én megtörtént. Jelenleg a tervezési folyamat zajlik.
* **TOP-6.1.4-16 „Víztorony turisztikai fejlesztése”** című pályázat: a Magyar Államkincstár támogatta, melyről a támogatási döntést megküldte. A projekt 500.000.000,- Ft támogatást kapott. Versenyszabályzat szerinti tervező beszerzésre került, a nyertes tervezővel a szerződéskötés 2017. december 29-én megtörtént. Jelenleg a tervezési folyamat zajlik, az elkészített vázlattervet a 2018. február 15-én tartandó Közgyűlésen bemutatja a tervező.
* **TOP-6.1.4-16 „Romkert turisztikai fejlesztése”** A Magyar Államkincstár a benyújtott támogatási kérelmet támogatta, melyről a támogatási döntést megküldte. A projekt 1.420.000.000,- Ft támogatást kapott.
* **Szent Márton projekt I. ütem:**
* **Romkert passzázs** kivitelezési munkái befejeződtek,
* **Berzsenyi tér és környéke felújítás** kivitelezési munkái befejeződtek,
* **Szent Márton templom előtti tér** kivitelezési munkái befejeződtek,
* **Smidt Múzeum bővítés megvalósításának** kivitelezési munkái befejeződtek,
* **Szent Márton Terv I. ütem szakmai és pénzügyi záró beszámolója és elszámolása határidőben 2018. január 29-én a Belügyminisztériumban leadásra került.**
* **Szent Márton projekt II. ütem:**
* **Ady tér és környezetének fejlesztése:** Támogatói okirat alapján a tervezés fedezete rendelkezésre áll. A fejlesztéssel kapcsolatos tervezési feladatokra a versenyszabályzat szerinti beszerzés lezárult, a legjobb ajánlatot adó tervezővel a szerződést 2017. december 29-én megkötöttük. Jelenleg a tervezés folyamat tart.
* **Járdányi Paulovics István Romkert fejlesztése:** Támogatói okirat alapján a tervezés fedezete rendelkezésre áll. Az önkormányzat szerződést kötött a Savaria Múzeummal a császári mozaik kiemelésére és restaurálására vonatkozóan. A tervező beszerzésével kapcsolatos közbeszerzési eljárás megindult, a tervezési feladatokra 2018. január 24-én két ajánlat érkezett be. Jelenleg az ajánlatok szakmai-műszaki értékelése zajlik.
* **Szent Márton utca rehabilitációja:** Támogatói okirat alapján a tervezés fedezete rendelkezésre áll. Tanulmánytervvel rendelkezünk. Közgyűlési határozat alapján elkezdődhet a tervek beszerzése, melyhez szükséges közműegyeztetések folyamatban vannak. Tervezés tekintetében az indikatív árajánlat kérésének kiküldése a közműegyeztetések befejezése után kezdődhet meg. A terület felújításának engedélyes és kiviteli tervkészítését megelőző egyeztetésen elhangzottak alapján nyilatkozattételt nyújtottak be az érintett közműszolgáltatók. A fejlesztéssel kapcsolatos tervezési feladatokra a versenyszabályzat szerinti beszerzés lezárult. A tervezési szerződés megkötésre került, a tervezés folyamatban van.

**Egyéb:**

* **Jedlik Ányos Terv keretében (5db)** **„A” típusú elektromos töltőállomás** telepítésére 2016. december 21. napján pályázatot nyújtottunk be. A támogatási szerződés 2017. július 25-én aláírásra került. A megvalósításra egy év áll rendelkezésre.
* **Jedlik Ányos Terv keretében** az e-Mobi Nonprofit Kft. további 1 db elektromos autótöltő állomás kialakítását kezdeményezte, melynek lebonyolítását és üzemeltetését is az e-Mobi NKft. végzi. A töltőállomás tervezett helyszíne a Szombathely, Hollán Ernő utcai parkoló, 6001/1 hrsz. A decemberi közgyűlés támogatta a töltő telepítését, együttműködési megállapodás kerül aláírásra az ingyenes közterület használatról.
* **Szombathelyi Jáki úti temető I. világháborús hadisírjainak és emlékműveinek felújítása** megtörtént, a műszaki átadás-átvételi eljárás 2017. november 17. napján lezárult, a teljesítés igazolása megtörtént, a kifizetés előkészítés alatt van. A Honvédelmi Minisztérium Hadtörténeti Intézet és Múzeum felé a jelentést, valamint a szakmai és pénzügyi beszámolót határidőben, 2018. január 22. napján megküldtük.
* **A Brutscher u., Perintpari sétány, Kilátó-Dob u-i szakaszok, valamint az Ernuszt K. u. járda** felújítására a kivitelezési szerződések megkötésre kerültek.
* **A Sas utcai járdaszakasz, Jáki úti járdaszakasz és a Külső Pozsonyi úti járdaszakasz** felújítási munkáira a szerződéskötés folyamatban van.
* **A „Szombathely város kerékpárút-hálózatának fejlesztése Gyöngyösszőlős és Gyöngyöshermán városrészeken című projekt II. ütem**ének megvalósítása: kerékpárút kivitelezése a Körmendi u. – Szent Gellért u. - Diófa u. – Újvilág u. – Pásztor u. területen” elkészült kerékpárutak garanciális bejárása, azaz a 2 éves utó-felülvizsgálati helyszíni bejárása 2017. szeptember 22. napján megtörtént. A rögzített hibák javítását a kivitelező Szekndó Kft-nek 2018. március 31-ig kell elvégeznie. A Körmendi úti kerékpárút ívkorrekciója megtörtént, a kivitelezési munkák befejeződtek, a forgalomba helyezési engedélyt az illetékes útügyi hatóság megadta.
* **Szombathely-Balogunyom településeket összekötő kerékpárút,** engedélyes tervei elkészültek, engedélyezés folyamatban van.
* **Késmárk utcai teniszcentrum fejlesztése:** A Modern Városok Program keretében a Támogatói Okirat 2017. december 22-én aláírásra került a Miniszterelnökség által. A tervezési feladatokkal kapcsolatosan a Versenyszabályzat szerinti beszerzés megindult. Az ajánlatokat 2018. február 5-re várjuk.

A **Főépítészi Iroda** az előző Közgyűlés óta eltelt időszakban a Főépítészi Iroda településképi véleményeivel közreműködött az építési hatóságok eljárásaiban, illetve településképi bejelentési eljárásokat folytatott le.

A decemberi Közgyűlés 355/2017. (XII.14.) Kgy. sz. határozatában foglaltaknak megfelelően megkezdtük a településrendezési eszköz módosítását. A vonatkozó munkarészeket a településtervező elkészítette, a partnerségi egyeztetés folyamatban van, 2018. január 31-én  lakossági fórumot tartottak.

A februári Közgyűlésre előterjesztést készít a fentiek elfogadására, a tárgyalásos eljárás lefolytatása érdekében.

A **Vagyongazdálkodási Iroda** az előző közgyűlés óta eltelt időszakban folyamatosan végezte a vagyonkataszteri feladatok ellátását, a helyiséggazdálkodással összefüggő pályázatok lebonyolítását.  A Közgyűlés és a Gazdasági és Városstratégiai Bizottság döntéseink végrehajtásával összefüggő feladatok is az iroda tevékenységét képezték (cégügyek, ingatlanpályázatok lebonyolítása). Az irodán zajlik a Gazdasági és Városstratégiai Bizottság ülésének előkészítése és az ülésről készült jegyzőkönyvek elkészítése. A 2018. évi vagyongazdálkodási koncepció a Közgyűlés napirendjén szerepel, amelynek összeállítása és előkészítése az Iroda tevékenységébe tartozik.

A **Kommunális és Környezetvédelmi Iroda** ellátja a parkfenntartással, a köztemetők üzemeltetésével és fenntartásával, a helyi közösségi közlekedéssel, a köztisztasággal, a kéményseprő ipari közszolgáltatással, a szippantott szennyvízzel kapcsolatos feladatokat.

Hatósági eljárást folytat le a fakivágási, a közterület-használati, a zajvédelmi és a hulladékgazdálkodási ügyekben. Állást foglal, illetve intézkedik a közúti közlekedéssel, fenntartással, üzemeltetéssel, fenntartással, fejlesztéssel, igazgatással, a csapadékvíz elvezetéssel kapcsolatos ügyekben.

Az épített környezet alakításáról és védelméről szóló 1997. évi LXXVIII. törvény2017. december 1-től hatályos módosítása szerint:

**54. §**(6) Amennyiben elosztóvezeték vagy elosztóhálózat létesítéséhez vagy felújításához a közterület tulajdonosának, kezelőjének nyilatkozata, hozzájárulása vagy jóváhagyása szükséges a közterület igénybevételével, felbontásával kapcsolatban, és arra az elosztó nyolc napon belül nem kap érdemi választ, a hozzájárulást vagy jóváhagyást megadottnak kell tekinteni.

Ezen előírás – az eddig rendelkezésre álló 21 napos határidő jelentős csökkentése –  a nagyobb volumenű beavatkozások esetében jelentős problémákat vetít előre az egyéb közlekedés igazgatási ügyek végrehajtása során.

A **Polgármesteri Kabinet** vezetője az osztály munkájáról az alábbi tájékoztatást adta:

Az osztály a polgármester és alpolgármesterek tevékenységével kapcsolatos előkészítő, szervező, érdemi ügyintézői, ügyviteli, adminisztrációs és nyilvántartási feladatokat lát el. Az osztály szervezi és előkészíti a polgármesteri, alpolgármesteri programokat, rendezvényeket, a város külkapcsolatait és testvérvárosi kapcsolatait ápolja. Előzőek mellett gondoskodik a város kommunikációjának szervezéséről, médiában való megjelenéséről.

Közreműködik Magyarország nemzeti ünnepei, úgy mint az 1848/49-es Forradalom és Szabadságharc Évfordulója, március 15-e; az államalapítás és az Államalapító Szent István ünnepe, augusztus 20-a; az 1956-os Forradalom és Szabadságharc Emléknapja, október 23-a; valamint a kiemelt fontosságú rendezvények, úgy mint a Magyar Hősök Emlékünnepe, május utolsó vasárnapja; a Nemzeti Összetartozás Napja, június 4-e; Nagy Imre és mártírtársai újratemetésének Emléknapja, június 16-a; az Aradi Vértanúk Emléknapja, október 6-a; a Nemzeti Gyász Emléknapja, november 4-e, városi rendezvények előkészítésében és lebonyolításában.

Az osztály a város kiemelkedő rendezvényeinek, mint a Savaria Történelmi Karnevál és a Szent Márton Napi rendezvények aktív közreműködője.

Az **Informatikai, Minőségügyi és Gondnoksági Kabinet** vezetője az alábbi tájékoztatást adta az osztály munkájáról:

A 257/2016. (VIII. 31.) Korm. rendelet határozott az ASP rendszer országos kiterjesztéséről és annak ütemezett bevezetéséről. Szombathely Megyei Jogú Város Önkormányzata az ASP országos rendszerhez a Belügyminiszter egyedi engedélye alapján, melyről a 2017. május 17-én kelt levelében hivatalosan is tájékoztatta önkormányzatunkat hozzájárult az interfész csatlakozás megvalósításához. A csatlakozási feltételeket önkormányzatunknak 2018. első félévében kell biztosítani, ugyanis a jogszabály alapján 2019. január 1-jével az ASP rendszer a megyei jogú városokban is elindul. Az ASP rendszer kapcsán a KÖFOP-1.2.1-VEKOP-16-2017-01045 azonosító számú projekt keretében biztosítjuk a belső szabályozások elkészítését és az informatikai eszközök beszerzését. Az interfészes csatlakozáshoz szükséges rendszerfejlesztéseket pedig saját forrásból kell biztosítanunk.

Az elektronikus ügyintézés és a bizalmi szolgáltatások általános szabályairól szóló 2015. évi CCXXII. törvény (E-ügyintézési tv.) rendelkezik az ügyek elektronikus intézésének módjairól és szabályairól.

Az E-ügyintézési tv. kifejezetten nevesíti az ügyfelek elektronikus tájékoztatáshoz való jogát, melyet részletesen is meghatároz.

Ez alapján az ügyfél jogosult 2018. január 1-jétől az elektronikus ügyintézést biztosító szervtől

1. az ügyfélszolgálaton vagy elektronikus úton az ügye viteléhez,
2. nem elektronikus úton is az elektronikus ügyintézéshez

szükséges tájékoztatást kérni és kapni.

Az elektronikus ügyintézést biztosító szerv felel azért, hogy az elektronikus kapcsolattartás lehetőségét biztosító informatikai rendszer a jogszabályokban meghatározott követelményeknek megfeleljen. Az elektronikus ügyintézés 2018. január 1-i bevezetésével önkormányzatunknak integrált módon kell biztosítani az ügyfelek részére az ügyfélkapu, hivatalkapu, cégkapu alkalmazásával. Ennek értelmében komplex módon át kell dolgozni és bővíteni a jelenlegi elektronikus ügyintézési felületet, valamint a hozzá kapcsolódó belső szabályozásokat is.

A 2017. december 28‑án kihirdetésre került az elektronikus ügyintézéssel összefüggő adatok biztonságát szolgáló Kormányzati Adattrezorról szóló 466/2017. (XII. 28.) Korm. rendelet, mely 2018. január 1-jén lépett hatályba. Ezen Korm. rendelet további feladatokat jelent önkormányzatunknak. Az archiválásra kötelezett adatkezelőnek – például a helyi önkormányzatnak – archiválási szabályzatot kell készítenie, mely az informatikai rendszerek kockázatelemzését és kockázatkezelését is magában foglalja. Az archiválási szabályzat elkészítésének határideje 2018. január 25. napja volt. Az elkészített szabályzatot az Elektronikus Ügyintézési Felügyelet (EÜF) részére kellett megküldeni. A szabályozások tükrében az adattrezor műszaki, technikai feltételeit is önkormányzatunknak kell biztosítani.

**2018. május 25-én lép életbe az új egységes Európai Uniós adatvédelmi szabályozás (GDPR).** Az adatvédelem terén már eddig is számos rendelkezés biztosította a személyes adatok védelmét, melyre vonatkozó legfontosabb szabályokat az információs önrendelkezési jogról és az információszabadságról szóló 2011. évi CXII. törvény (Info tv.), vagyis a jelenlegi adatvédelmi törvényünk tartalmazza. Az új szabályozás értelmében a belső adatvédelmi felelős új megnevezése adatvédelmi tisztségviselő lesz, mely személynek szélesebb körű feladatokat kell ellátnia. A GDPR megfelelés érdekében a hivatalnak további belső feladatai lesznek, egyebek mellett adatvagyon felmérés.

A 2018. április 8-i parlamenti választásra való felkészülés az Informatikai, Minőségügy és Gondoksági Kabinet valamennyi területét érinti.

A **Belső Ellenőrzési Iroda** tevékenységének keretét adó 2018. évi belső ellenőrzési, illetve a Szombathely Megyei Jogú Város Önkormányzata által alapított és fenntartott intézményekre vonatkozó felügyeleti ellenőrzési tervet Szombathely Megyei Jogú Város Közgyűlése 2017. decemberi ülésén fogadta el. A beszámolási időszakban a jóváhagyott tervnek megfelelően bonyolította le az iroda az ellenőrzéseket.

2018. január elején befejeződött az alábbi témakörökben lefolytatott 2 vizsgálat:

* Az önkormányzat többségi tulajdonában lévő gazdasági társaság közfeladat ellátása szabályszerűségének ellenőrzése a Szombathelyi Sportközpont és Sportiskola Nonprofit Kft-nél. A lefolytatott pénzügyi-szabályszerűségi vizsgálat megállapításai, ajánlásai alapján összeállított Intézkedési terv teljesülésének utóellenőrzését végezte el az iroda.
* Belső kontrollrendszer – kontrollkörnyezet, kockázatkezelés, kontrolltevékenységek, információ és kommunikáció, monitoring tevékenység - elemei kiépítése és működése szabályszerűségének vizsgálata az alábbi, helyi önkormányzatok alszektorba tartozó szervezeteknél:
* FALCO KC. Szombathely
* Fogyatékkal Élőket és Hajléktalanokat Ellátó Közhasznú Nonprofit Kft.
* Szombathelyi Médiaközpont Nonprofit Kft.
* Szombathelyi Sportközpont és Sportiskola Nonprofit Kft.
* Weöres Sándor Színház Nonprofit Kft.

A fenti vizsgálatok megállapításai, javaslatai alapján az érintett szervezetek többsége elkészítette intézkedési tervét, amelyet az iroda vezetője elfogadott. A Közgyűlés által jóváhagyott 2018. évi belső ellenőrzési terv alapján a vizsgált szervezetek közül kockázatelemzés alapján kiválasztott 2 társaságnál még 2018. év folyamán a témában utóellenőrzésre kerül sor.

A vizsgálatok tapasztalatairól az iroda a vonatkozó jogszabályban foglaltaknak megfelelően a 2018. áprilisi közgyűlésen számol be.

A 2018. évre vonatkozó belső ellenőrzési terv első vizsgálatát az iroda 3 fővel bonyolítja le, amelynek témája a Savaria Megyei Hatókörű Városi Múzeum Állami Számvevőszéki vizsgálata megállapításainak, javaslatainak hasznosulása, a végrehajtás megfelelőségének értékelése. Emellett az ellenőrzés kitér az intézménynél 2017. évben lefolytatott fenntartói vizsgálat megállapításainak realizálására is.

Kérem a Tisztelt Közgyűlést tájékoztatóm elfogadására.

**Szombathely, 2018. február „ ”**

**/: Dr. Károlyi Ákos :/**

**HATÁROZATI JAVASLAT**

**.…/ 2018. (II. 15.) Kgy. számú határozat**

A Közgyűlés a törvényesség helyzetéről és a hatósági munkáról, valamint a Hivatal tevékenységéről szóló tájékoztatót elfogadja.

**Felelős:** Dr. Károlyi Ákos, jegyző

**Határidő:** azonnal